**Výročná správa Rady školy pri Jazykovej škole, Hlavná 113, 040 01 Košice**

**za školský rok 2020/21**

**Úvod**

Základné ustanovenie, pôsobnosť a poslanie rady školy. Rada školy pri Základnej škole s materskou školou v Koškovciach bola ustanovená v zmysle § 24 zákona č. 596/2003 Zb. zákonov o štátnej správe v školstve a školskej samospráve a o zmene a doplnení niektorých zákonov, vyhlášky MŠ SR č.291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení, ako aj v súlade s vyhláškou MŠ SR č. 230/2009 Z. z., ktorou sa mení vyhláška MŠ SR č. 291/2004 Z. z. s pôsobnosťou v rámci školy, pri ktorej je zriadená.

**I. Základné identifikačné údaje o Rade školy**

Adresa kde bola ustanovená RŠ

Názov: Jazyková škola, Hlavná 113, 040 01 Košice

Email predsedu RŠ: anna.puzderova@sjs.sk

Zriaďovateľ: Košický samosprávny kraj

**II. Zloženie Rady školy**

V školskom roku 2020/21 Rada školy pracovala v tomto zložení:

1. Mgr. Anna Puzderová, predseda - zástupca pedagogických zamestnancov

2. Ildikó Gal Andrezlyová - zástupca nepedagogických zamestnancov

3. Daniel Rusnák - delegovaný zástupca zriaďovateľa

4. Michal Rečka - delegovaný zástupca zriaďovateľa

5. JUDr. Ing. Lucia Pivarníková - delegovaný zástupca zriaďovateľa

**III. Termíny zasadnutí RŠ v školskom roku 2020/21**

V školskom roku 2020/21 sa konali dve zasadnutia Rady školy.

|  |  |  |  |  |
| --- | --- | --- | --- | --- |
| Termín a spôsob zasadnutia RŠ | Počet členov RŠ | Počet prítomných členov RŠ | Počet neprítomných členov RŠ | Počet hostí |
| 9.10.2020  e-mailom | 5 | 4 | 1 | 1 |
| 30.6.2021 prezenčne | 5 | 4 | 1 | 1 |

**IV. Prehľad činností vykonaných Radou školy v školskom roku 2020/21**

**Zasadnutie 9. 10. 2020**

Zasadnutie prebehlo formou e-mailovej komunikácie. Predsedníčka RŠ Anna Puzderová poslala všetkým členom RŠ na preštudovanie dokumenty. Členovia RŠ spätným e-mailom bez pripomienok a jednomyseľne schválili tieto dokumenty:

1. Štatút RŠ;
2. Štruktúru kariérových pozícií;
3. Hodnotiacu správu;
4. ŠVP 2020/2021;
5. Originálne kompetencie, Rozpočet 2021;
6. Organizáciu šk. roka 2020/2021;
7. Školský poriadok 2020/2021;
8. Plán zasadnutí RŠ.

**Zasadnutie 30. 6. 2021**

Zasadnutie prebehlo prezenčnou formou. Riaditeľka Jazykovej školy Mgr. Drahoslava Vasiľová Rade školy podala informácia o pedagogicko-organizačnom zabezpečení a organizácii školského roku 2020/21 a informovala ich o hospodárení školy v uplynulom období. RŠ vo svojom uznesení vzala na vedomie:

1. Informácie o pedagogicko-organizačnom zabezpečení školského roku 2020/21.
2. Informácie o organizácii školského roku 2021/22.
3. Informácie o hospodárení školy.

**V. Iné údaje**

* Na zasadnutiach sa ako pravidelný pozvaný hosť zúčastňovala Mgr. D. Vasiľová – riaditeľka školy.
* Rada školy v školskom roku 2020/21 nedostala žiadny podnet na riešenie závažných skutočností, vzťahujúcich sa k činnosti školy.

Správu vypracovala: Mgr. Anna Puzderová